Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву Драгана Недељковића, ул. џџџџџџ, Владичин Хан, ЈМБГ џџџџџ, поднетог од стране пуномоћника Драгана Величковића, џџџџџџџџ, Врање, ЈМБГ џџџџџџџ, за издавање локацијских услова, а на основу члана 8., 8а. и 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре електронским путем („Службени гласник РС“, број 113/2015), доноси

**З А К Љ У Ч А К**

**ОДБАЦУЈЕ СЕ** усаглашени захтев пуномоћника Драгана Величковића, џџџџџџџ, Врање, а у име Драгана Недељковића, ул. џџџџџџџџџџџџџџ, Владичин Хан, **за издавање локацијских услова за доградњу постојећег пословног објекта на кп.бр.** **411/14** **КО Владичин Хан**, **због неиспуњења формалних услова за даље поступање по захтеву.**

Подносилац захтева не може поново користити право подношења усаглашеног

захтева.

**О б р а з л о ж е њ е**

Пуномоћник Драган Величковић, џџџџџ, Врање, а у име Драгана Недељковића, џџџџџџџ, Владичин Хан, поднео је дана 17.10.2016.године усаглашени захтев за издавање локацијских услова за доградњу постојећег пословног објекта на кп.бр. 411/14 КО Владичин Хан. Увидом у списе предмета утврђено је да подносилац захтева и након доношења првог закључка са наведеним недостацима није извршио комплетну допуну документације прописану Законом и подзаконским актима, односно није приложио следећу документацију:

* На основу Извештаја и закључка Комисије за планове Скупштине општине Владичин Хан бр. 35-1/2016-04 од 10.06.2016.године за надградњу објеката на предметној локацији потребно је доставити идејно решење наведеној Комисији у циљу добијања сагласности на предложено решење и исто приложити уз захтев приликом подношења,

Како подносилац захтева у року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа није кроз усаглашени захтев отклонио све утврђене недостатке, надлежни орган не може поступати по том измењеном-усаглашеном захтеву, па је Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре електронским путем („Службени гласник РС“, број 113/2015), донело одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се преко овог органа изјавити жалба Министарству грађевинарства, саобраћаја и инфраструктуре РС - Јабланички управни округ у Лесковцу, у року од 15 дана од дана пријема закључка.

Жалба се таксира са 440,00 динара административне таксе.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под e-бројем ROP-HAN-25948-LOCH-2/2016, заводни број 350-93/2016-04 дана 19.10.2016.године.**

**РУКОВОДИЛАЦ,**

**Љиљана Мујагић,дипл.просторни планер**